
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1722 

13 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας Ν.Π.Δ.Δ. «Δημοτικός Παιδικός Σταθμός Δή¬ 
μου Ν. Ψυχικού». 1 

Σύσταση ενιαίας επιχείρησης ύδρευσης - αποχέτευ¬ 
σης στο Δήμο Σκύδρας Ν. Πέλλας με την επωνυμία 
«Δημοτική Επιχείρηση Ύδρευσης Αποχεύτευσης 

Δήμου Σκύδρας Ν. Πέλλας». 2 

Σύσταση Νομικού Προσώπου στο Δήμο Ροδίων Ν. Δω- 
δεκανήσου με την επωνυμία «Δ' Δημοτικός Παιδι¬ 
κός Σταθμός». 3 

Χορήγηση άδειας άσκησης επαγγέλματος Κοινωνικού 

Λειτουργού στη Μάνθου Παναγιώτα. 4 

Μερική ανάκληση της 22804/83 απόφασης Νομάρχη 
Σερρών. 5 


ΑΠΟΦΑΣΕΙ Σ 

Αριθ. 35651 (1) 

Τροποποίηση του Οργανισμού Εσωτερικής Υπηρεσίας 
Ν.Π.Δ.Δ. «Δημοτικός Παιδικός Σταθμός Δήμου Ν. Ψυ¬ 
χικού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8του Ν. 2503/97. 

3. Την 110/99 απόφαση του Δημοτικού Συμβουλίου Δή¬ 
μου Ν. Ψυχικού, με την οποία εκφράζει την σύμφωνη γνώ¬ 
μη του για την 17/99 απόφαση του Διοικητικού Συμβουλί¬ 
ου Ν.Π.Δ.Δ. «Δημοτικός Παιδικός Σταθμός». 

ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
ΝΕΟΥ ΨΥΧΙΚΟΥ Ν.ΠΔ.Δ. 

ΟΡΓΑΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ 

Άρθρο 1 

Για την λειτουργία του Παιδικού Σταθμού απαιτείται το 
κατωτέρω προσωπικό: 


1) Μία Προϊσταμένη Νηπιαγωγός Κλάδος ΠΕ. 

2) 3 Νηπιαγωγοί ΚλάδοςΤΕΙΘ 

3) 3 Βοηθοί βρεφοκόμοι- παιδοκόμοι Κλάδος ΔΕ 8 

4) Μία μαγείρισα - Κλάδος ΔΕ32 

5) Δύο καθαρίστριες Κλάδος ΥΕ16 

6) Ένας Διοικητικός Κλάδος ΔΕΙ 

7) Κλητήρας - γενικών καθηκόντων Κλάδος ΥΕ1 

Το ωράριο εργασίας του προσωπικού ακολουθεί το κα¬ 
θοριζόμενο από την κείμενη Νομοθεσία, ωράριο. 

Η έναρξη και το τέλος της εργασίας του προσωπικού 
του Σταθμού καθορίζεται με απόφαση του Δ/κού Συμβου¬ 
λίου. 

Στο βοηθητικό προσωπικό μετά από απόφαση του Δ.Σ. 
μπορεί να παρέχονται ιματισμός για τις ώρες εργασίας 
(μπλούζες-υποδήματα). 

Άρθρο 2 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Με τον παρόντα ΟΕΥ και κατ’ εφαρμογή του Νόμου 
2503/97 (άρθρο 18 παρ. 12) καθορίζεται ο αριθμός των 
ατόμων που μπορεί να προσλαμβάνει ο Δήμος για την 
αντιμετώπιση εποχιακών και άλλων περιοδικών πρόσκαι¬ 
ρων αναγκών, η πρόσληψη του προσωπικού αυτού γίνε¬ 
ται με τις διατάξεις του άρθρου 21 του Ν.2190/94. 

ΠΡΟΤΕΙΝΟΜΕΝΕΣ ΘΕΣΕΙΣ: 

10 θέσεις διαφόρων ειδικοτήτων. 

Άρθρο 3 

Καθήκοντα και αρμοδιότητες του προσωπικού. 

Διευθυντής 

Χρέη Διευθυντή ασκεί ένας υπάλληλος του Κλάδου 
Βρεφονηπιοκόμων - Νηπιαγωγών που ορίζεται με απόφα¬ 
ση του υπηρεσιακού Συμβουλίου και σε περίπτωση που 
δεν έχει οριστεί από το υπηρεσιακό Συμβούλιο με απόφα¬ 
ση του Διοικητικού Συμβουλίου. 

Ειδικότερα: 

Παρίσταται στις συνεδριάσεις του Δ.Σ. ως εισηγητής 
χωρίς ψήφο. Εισηγείται τα θέματα της ημερήσιας διάτα¬ 
ξης που καταρτίζεται από τον Πρόεδρο του Δ.Σ. και εκφέ¬ 
ρει γνώμη που καχαχωρείται στα πρακτικά. 

2) Φροντίζει για. την πιστή εφαρμογή της κείμενης νο¬ 
μοθεσίας, του κανονισμού λειτουργίας του σταθμού, των 
εγκυκλίων και οδηγιών και για την πιστή εκτέλεση των 
αποφάσεων του Διοικητικού Συμβουλίου και του Προέ¬ 
δρου. 







22630 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Είναι υπεύθυνος για την τήρηση του εκπαιδευτικού- 
προγράμματος. 

4) Φροντίζει για την εσωτερική τάξη του Σταθμού και για 
κάθε σημειούμενη παράβαση ή ανωμαλία υποχρεούται 
να αναφέρεται στον Πρόεδρο του Δ.Σ. 

5) Προΐσταται όλωντων υπαλλήλωντου Σταθμού ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί και συντονίζει το έργο των υπαλ¬ 
λήλων ανάλογα με τις ανάγκες που ανακύπτουν κάθε φο¬ 
ρά. 

6) Συγκαλεί, τουλάχιστον μια φορά το μήνα το προσω¬ 
πικό του σταθμού για συζήτηση και ενημέρωση σε γενι¬ 
κότερα θέματα που απασχολούντο Σταθμό και για προ¬ 
γραμματισμό νέων δραστηριοτήτων. 

7) Συντάσσει την αλληλογραφία του Σταθμού εφόσον 
δεν υπηρετεί υπάλληλος του κλάδου Διοικητικού και υπο¬ 
γράφει τα έγγραφα εκείνα για τα οποία έχει εξουσιοδο¬ 
τηθεί από το Διοικητικό Συμβούλιο. 

8) Τηρεί την σφραγίδα του Σταθμού και το αρχείο της 
αλληλογραφίας. 

9) Είναι υπεύθυνος για την ασφάλεια (άνοιγμα - κλείσι¬ 
μο) του Σταθμού. 

10) Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης μέχρι τέσσερις και μισή ώρες από 
το κανονικό ωράριο εργασίας του όταν στο σταθμό υπη¬ 
ρετεί υπάλληλος του Κλάδου Διοικητικού και μέχρι δύο 
και μισή ώρες από το κανονικό ωράριο όταν δεν υπηρετεί 
διοικητικός υπάλληλος. 

11) Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

12) Κατευθύνει το προσωπικό καθαριότητας - βοηθητι¬ 
κών εργασιών ως προς την σωματική καθαριότητα των 
νηπίων. 

13) Επιβλέπει την καθαριότητα του Σταθμού και φρο¬ 
ντίζει για την σωστή λειτουργία του καθώς και για την 
έγκαιρη παρασκευή του φαγητού. 

14) Συνεργάζεται με τον υπάλληλο Κλάδου Διοικητικού 
και το Δ.Σ. για την κατάρτιση του ετήσιου προϋπολογι¬ 
σμού εσόδων και εξόδων και του απολογισμού και ισολο¬ 
γισμού του Σταθμού. 

15) Επιμελείται για τον εφοδιασμό του Σταθμού που 
πραγματοποιείται από τον υπάλληλο του Κλάδου Διοικη¬ 
τικού, όσον αφορά τα αναγκαία τρόφιμα και λοιπά είδη και 
υλικά καθώς και για την καλή φύλαξη, συντήρηση και διά¬ 
θεση αυτών. 

Όσον αφορά το παιδαγωγικό υλικό η προμήθεια γίνεται 
από κοινού με τον παραπάνω υπάλληλο. 

16) Ενημερώνει το προσωπικό των κλάδων Βρεφονη- 
πιοκομιας ή Νηπιαγωγών για τα εισερχόμενα έγγραφα 
και εγκυκλίους που αφορούν την λειτουργία του Σταθ¬ 
μού. 

17) Συγκαλεί ύστερα από απόφαση του Διοικητικού 
Συμβουλίου συγκέντρωση γονέων και κηδεμόνων, τουλά¬ 
χιστον δύο φορές το χρόνο, στην οποία παρευρίσκεται το 
προσωπικό και μέλη του Δ.Σ. και ο γιατρός του Σταθμού 
και γίνεται ανταλλαγή απόψεων για λειτουργικά θέματα 
του σταθμού και ενημέρωση των γονέων και κηδεμόνων 
σε θέματα που αφορούν την ψυχοσωματική υγεία των 
παιδιών τους και η υποβοήθησή τους στο έργο του προ¬ 
σωπικού για την προαγωγή της αυτοεξυπηρέτησης των 
παιδιών τους. 

18) Τηρεί από τα βιβλία διοίκησης του Σταθμού τα εξής: 


α) Βιβλίο παρουσίας προσωπικού, 
β) Βιβλίο εμπιστευτικού πρωτοκόλλου, 
γ) Βιβλίο παρατηρήσεων μελών Δ.Σ. 
δ) Βιβλίο διδαχθείσας ύλης, στο βιβλίο αυτό καταχω¬ 
ρούν και υπογράφουν καθημερινά τόσο ο ίδιος όσο και οι 
υπάλληλοι των κλάδων Βρεφονηπιοκόμων και Νηπιαγω¬ 
γών τη διδαχθείσα ύλη. 

19) Συνυπογράφει με το διαχειριστή (διοικητικό υπάλ¬ 
ληλο) τα δελτία εισαγωγής υλικού. 

20) Υπογράφει τις μισθοδοτικές καταστάσεις των απο¬ 
δοχών του προσωπικού. 

Παρακολουθεί και ελέγχει τα βιβλία διαχείρισης και δι¬ 
οίκησης και λοιπά παραστατικά στοιχεία που τηρεί ο διοι¬ 
κητικός υπάλληλος τον οποίο αναπληρεί σε περίπτωση 
απουσίας του. 

Άρθρο 4 

Υπάλληλοι των Κλάδων 
Βρεφονηπιοκομίας ή Νηπιαγωγών 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

2 Εισηγούνται στο Διευθυντή του Σταθμού για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’ αυτές. 

3. Επιβλέπουν για την τακτοποίηση των κρεββατιών των 
παιδιών και των λοιπών επίπλων και τον κατάλληλο αερι¬ 
σμό των αιθουσών. 

4. Απασχολούν τα παιδιά, σύμφωνα με το ημερήσιο 
πρόγραμμα απασχόλησης. 

5. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο του που τηρείται από το Δι¬ 
ευθυντή. 

6. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

7. Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειριού και το προσωπικό καθαριότητας - βοηθητικών ερ¬ 
γασιών. Επίσης φροντίζουν τα παιδιά κατά την ώρα του 
φαγητού τους. 

8. Επιλαμβάνονται για την ανάπαυση των παιδιών. 

9. Διατηρούν επαφή με τους γονείς ή κηδεμόνες και 
τους ενημερώνουν για τη συμπεριφορά και τη ψυχοσω¬ 
ματική υγεία των παιδιών του τμήματος 

10. Βοηθούν το Δ/ντή κατά τις ώρες που δεν απασχο¬ 
λούνται με τα παιδιά στη διοικητική και διαχειριστική ερ¬ 
γασία, σε περίπτωση που δεν υπηρετεί υπάλληλος των 
Κλάδων Διοικητικού - Λογιστικού ή Διαχειριστών ή υπηρε¬ 
τεί άλλα απουσιάζει ή κωλύεται, ως και εκτελούν κάθε άλ¬ 
λη εργασία σε περίπτωση έκτακτης ανάγκης με υπόδειξη 
του Διευθυντή. 

11. Οι υπάλληλοι του Κλάδου Βρεφονηπιοκομίας, εφ’ 
όσον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τ’ ακόλουθα: 

α. Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

β. Επιμελούνται του καθημερινού ιματισμού των βρε¬ 
φών, που παραλαμβάνουν από τον υπάλληλο των Κλάδων 
Διοικητικού ευθυνόμενοι για κάθε απώλεια ή αδικαιολό¬ 
γητη καταστροφή του. 

Άρθρο 5 

Υπάλληλος των Κλάδων Διοικητικού 

1. Εκτελεί χρέη Γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμβάνο- 
νται από αυτό το βιβλίο Πρακτικών Συνεδριάσεων του 
Δ.Σ. 

2. Ενημερώνει, κάθε μέρα, το Διευθυντή για τα παρόντα 
στο Σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού, καθώς και για τη λοιπή εν γένει περιουσία του 
Σταθμού, σύμφωνα με τις εκάστοτε αποφάσεις του Διοι¬ 
κητικού Συμβουλίου. 

4. Εκδίδει και συνυπογράφει με τον Πρόεδρο Δ.Σ. τις δι¬ 
πλότυπες αποδείξεις είσπραξης. 

5. Εκδίδει και συνυπογράφει με το Διευθυντή τα δελτία 
εισαγωγής υλικού. 

6. Εκδίδει και συνυπογράφει με το μάγειρα τα δελτία ει¬ 
σαγωγής τροφίμων. 

7. Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού και μονογράφει αυτές. 

Στις παραπάνω καταστάσεις που υπογράφονται και 
από τους δικαιούχους αναφέρεται ξεχωριστά και κατά 
κωδικό αριθμό το ανάλογο χρηματικό ποσό αμοιβής του 
υπαλλήλου. 

8. Συνεργάζεται με το Διευθυντή για τον καθορισμό της 
ποσότητας των αναγκαίων τροφίμων και λοιπών υλικών. 

9. Τηρεί όλα τα διοικητικά και διαχειριστικά βιβλία, 
εκτός εκείνων που τηρεί ο Διευθυντής τα οποία αναφέρο- 
νται στο άρθρο 21 του παρόντος κανονισμού. 

10. Καταχωρίζει, κάθε μέρα, στα διαχειριστικά βιβλία τις 
εισαγωγές και εξαγωγές τροφίμων και λοιπών υλικών, κα¬ 
θώς επίσης τις εισπράξεις και πληρωμές που πραγματο¬ 
ποιούνται κάθε φορά, ευθυνόμενος για την καλή τήρηση 
και έγκαιρη καταχώριση στα βιβλία αυτών των απαιτου- 
μένων εγγράφων. 

11. Συγκεντρώνει όλα τα απαραίτητα δικαιολογητικά, 
βάσει των οποίων εκδίδει τα χρηματικά εντάλματα πλη¬ 
ρωμής, τα οποία συνυπογράφει με τον Πρόεδρο και τον 
Διευθυντή. 

12. Εκτελεί τις πληρωμές στους δικαιούχους. 

13. Είναι υπεύθυνος για τη συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

14. Είναι υπεύθυνος για την τήρηση γενικά των λογα¬ 
ριασμών, τη συγκέντρωση των παραστατικών στοιχείων 
της διαχείρισης και τη φύλαξη καιταξινόμηση των δικ/κών 
εισπράξεων και πληρωμών έτσι που να είναι ευχερής ο 
έλεγχος σε οποιοδήποτε χρόνο. 

15. Παραλαμβάνει τα τρόφιμα και τα υλικά, αφού προη¬ 
γουμένως τα ζυγίσει και φροντίζει στη συνέχεια για την 
αποθήκευσή τους. 

16. Μεριμνά για την έγκαιρη κατάθεση των σχετικών 
χρηματικών ποσών στο λογαριασμό που τηρείται σε Πι¬ 
στωτικό ίδρυμα. 

17. Συνεργάζεται με το Διευθυντή γιατην κατάρτιση του 
προϋπολογισμού εσόδων και εξόδων καθώς και του απο¬ 
λογισμού και ισολογισμού του Σταθμού. 

18. Είναι υπεύθυνος και οφείλει να παρακολουθεί όλες 
τις διαχειριστικές και διοικητικές πράξεις του Σταθμού. 

19. Συντάσσει την αλληλογραφία του Ιδρύματος. 


20. Τηρεί το Αρχείο του Σταθμού, την κείμενη Νομοθε¬ 
σία, τον κανονισμό λειτουργίας του Σταθμού και τις εγκι'ι · 
κλιες οδηγίες. 

21. Είναι υπεύθυνος και υπόλογος για το κάθε φυσεως 
υλικό του Σταθμού. 

22. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προέδρου. 

Άρθρο 6 
Ιατρός 

1. Εκτελεί την υγειονομική υπηρεσία και επισκέπτεται το 
Σταθμό μία φορά το Ιδθήμερο. 

2. Υποβάλλει σε ιατρική εξέταση όλα τα παιδιά, παρα¬ 
κολουθεί την σωματική και διανοητική τους ανάπτυξη και 
ελέγχει την τήρηση των υποχρεώσεων εμβολιασμών 
τους. 

3. Τηρείτις καρτέλλες παρακολούθησης της υγείας των 
παιδιών και υποδεικνύει την ενδεδειγμένη αγωγή, ενημε¬ 
ρώνοντας το Διευθυντή και τους γονείς. 

4. Υποδεικνύει τα μέτρα που πρέπει να λαμβάνονται για 
την υγιεινή των παιδιών και την εν γένει υγειονομική κα¬ 
τάσταση του Σταθμού. 

5. Διατηρεί στο Σταθμό φαρμακείο με τα απαραίτητα 
φάρμακα πρώτων βοηθειών. 

6. Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους, 

7. Καταρτίζει το πρόγραμμα και αναπτύσσει δραστη¬ 
ριότητες αγωγής υγείας για τα παιδιά, το προσωπικό και 
τους γονείς. 

Άρθρο 7 

Υπάλληλοι του Κλάδου Βοηθητικού προσωπικού 
μαγειριού 

Ο υπάλληλος που ορίζεται ν’ ασκεί καθήκοντα μαγεί¬ 
ρου: 

α. Παραλαμβάνει από το διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής από την αποθήκη. 

β. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

γ. Φροντίζει για το σερβίρισμα του προγεύματος, και 
του μεσημβρινού φαγητού. 

δ. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
υπάλληλο των Κλάδων Διοικητικού και οφείλει να φροντί¬ 
ζει για την καλή συντήρηση και καθαριότητα αυτών, κα¬ 
θώς και του χώρου του μαγειριού, ευθυνόμενος για κάθε 
απώλεια ή αδικαιολόγητη καταστροφή τους. 

ε. Φροντίζει για την έγκαιρη τακτοποίηση των προμη- 
θευομένων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

στ. Σε όλες τις παραπάνω εργασίες βοηθείται από τον 
υπάλληλο του ιδίου Κλάδου που έχει ορισθεί ως βοηθός 
και σε περίπτωση έλλειψης αυτού, από το προσωπικό κα¬ 
θαριότητας - βοηθητικών εργασιών, με υπόδειξη του Δι¬ 
ευθυντή. 

ζ. Εκτελεί κάθε άλλη εργασία ο ίδιος, καθώς και ο βοη¬ 
θός, όταν υπάρχει σε περίπτωση έκτακτης ανάγκης, με 
υπόδειξη του Διευθυντή. 




Άρθρο 8 

Υπάλληλοι Κλάδου Προσωπικού 
Καθαριότητας - Βοηθητικών εργασιών 

α. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού. 

β. Είναι αποκλειστικά υπόλογοι για το γενικό ιματισμό 
του Σταθμού, που παραλαμβάνουν από τον υπάλληλο των 
Κλάδων Διοικητικού εκτός εκείνου που χρησιμοποιείται 
από κάθε υπάλληλο των Κλάδων Βρεφονηπιοκομίας ή 
Νηπιαγωγών και οφείλουν να μεριμνούν για την καλή συ¬ 
ντήρηση, καθαριότητα και φύλαξη αυτού στον κατάλλη¬ 
λο χώρο αποθήκευσής του, ευθυνόμενοι για κάθε απώ¬ 
λεια ή αδικαιολόγητη καταστροφή του. 

γ. Βοηθούν το μάγειρα, σε περίπτωση που δεν υπάρχει 
βοηθός μάγειρα στην προετοιμασία του φαγητού των 
παιδιών. 

δ. Φροντίζουν για τη διανομή του φαγητού, παρευρι- 
σκονται δε στο χώρο της τραπεζαρίας και βοηθούν τους 
υπαλλήλους των Κλάδων Βρεφονηπιοκομίας ή Νηπιαγω¬ 
γών, καθόλη τη διάρκεια του φαγητού των παιδιών. 

ε. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειριού των ει¬ 
δών εστιάσεως. 

στ. Βοηθούν εφ’ όσον παρίσταται ανάγκη στην προετοι¬ 
μασία των παιδιών του νηπιακού τμήματος για την μεσημ¬ 
βρινή τους ανάπαυση καθώς και στην ετοιμασία αυτών 
για την αποχώρησή τους από το Σταθμό. 

ζ. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο Κλάδο βοηθητικού προσω¬ 
πικού μαγειριού, εκτελούν εκ περιτροπής και τα καθήκο¬ 
ντα του μαγείρου, μέχριτην πρόσληψη εκτάκτου υπαλλή¬ 
λου προς αναπλήρωση του κωλυομένου ή ασθενούντος. 

η. Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

Άρθρο 9 
Βιβλία Διοίκησης 

1. Στον Σταθμό τηρούνται τα παρακάτω βιβλία διοίκη¬ 
σης: 

α. Βιβλίο πρωτοκόλλου εισερχομένων και εξερχομενων 
εγγράφων. 

β. Βιβλίο εμπιστευτικού πρωτοκόλλου εισερχόμενων 
και εξερχομενων εγγράφων, 
γ. Βιβλίο πρακτικών συνεδριάσεων του Διοικ.Συμβουλί- 

ου. 

δ. Βιβλίο ακινήτου περιουσίας, 
ε. Βιβλίο κινητής περιουσίας, 
στ. Βιβλίο μητρώου παιδιών, 
ζ. Βιβλίο παρουσίας παιδιών, 
η. Βιβλίο μητρώου προσωπικού, 
θ. Βιβλίο παρουσίας προσωπικού, 
ι. Βιβλίο διδαχθείσας ύλης. 

ια. Βιβλίο παρατηρήσεων μελών Διοικ.Συμβουλίου. 

2. Κάθε άλλο βιβλίο που κρίνεται απαραίτητο για την κα¬ 
λή λειτουργία του Σταθμού, ύστερα από έγκριση του Δι- 
οικ. Συμβουλίου. 

3. Τα παραπάνω βιβλία αριθμούνται και σφραγίζονται 
κατά σελίδα. 

Θεωρούνται δε από τον Πρόεδρο του Διοικ. Συμβουλί¬ 
ου. 


Άρθρο 10 

Η οικονομική διαχείριση, η σύνταξη και εκτέλεση του 
προϋπολογισμού, η αναμόρφωση αυτού, ο απολογισμός, 
οι δαπάνες, οι προμήθειες κ.λ,π. 

Εκτελούνται σύμφωνα με τις διατάξεις του Δημοτικού 
και Κοινοτικού Κώδικα περί της λειτουργίας του Ν.Π.Δ.Δ. 

Άρθρο 11 

Κάθε θέμα που αναφέρεται στη λειτουργία του Σταθ¬ 
μού και δεν συμπεριλαμβάνεται στον παρόντα κανονισμό 
θα ρυθμίζεται με απόφαση του Διοικητικού Συμβουλίου. 

Άρθρο 12 

Από την εφαρμογή του Κανονισμού αυτού προκύπτει 
δαπάνη ποσού δρχ. 10.000.000 (αμοιβές προσωπικού η 
οποία θα βαρύνει τον προϋπολογισμό του Ν.Π.Δ.Δ. Δη¬ 
μοτικός Παιδικός Σταθμός και είναι το 5% των τακτικών 
εσόδων αυτού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Αυγούστου 1999 

Με εντολή Γεν. Γραμματέα Περιφέρειας 
ΕΜΜΑΝΟΥΕΛΑ ΠΑΝΑΓΙΩΤΟΥ 

-«- 

Αριθ.6181 , ( 2 ) 

Σύσταση ενιαίας επιχείρησης ύδρευσης - αποχέτευσης 
στο Δήμο Σκύδρας Ν. Πέλλας με την επωνυμία «Δημο¬ 
τική Επιχείρηση Ύδρευσης Αποχέτευσης Δήμου Σκύ¬ 
δρας Ν. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«Περί κινήτρων δια την ίδρυσιν επιχειρήσεων υδρεύσεως 
και αποχετεύσεως « (ΦΕΚ Α' 191/1980). 

2. Τις διατάξεις του άρθρου 6 παρ.1 του Ν. 2307/1995 
(ΦΕΚ ΑΊ13/1995). 

3. Τις διατάξεις του άρθρου 1 παρ. 1 του Ν. 2467/1998 
(ΦΕΚ Α'237/1998). 

4. Τις διατάξεις του Ν. 2503/97 (ΦΕΚ 107/τ. Α730-5-97) 
«Διοίκηση, οργάνωση, στελέχωση της Περ/ρειας ρύθμι¬ 
ση διατάξεων για την Τοπ. Αυτ/ση και άλλες διατάξεις. 

5. Τις αριθμ. 19/98 και 88/98 αποφάσεις του Δημοτικού 
Συμβουλίου Σκύδρας. 

6. Τις άνευ ημερομηνίας μελέτες βιωσιμότητας και σκο¬ 
πιμότητας που θεωρήθηκαν ως προς την βιωσιμότητα της 
επιχείρησης, από τον αναπληρωτή Προϊστάμενο της 
ΤΥΔΚ 

7. Τις διατάξεις του αρθρ. 27 του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις, αποφασίζουμε: 

Άρθρο 1 
Σύσταση 

Εγκρίνονται οι αριθμ. 19/98 και 88/98 αποφάσεις του 
Δημοτικού Συμβουλίου Σκύδρας Ν. Πέλλας οι οποίες 
αφορούν τη σύσταση στον ομώνυμο Δήμο ενιαίας επιχεί¬ 
ρησης ύδρευσης - αποχέτευσης που έχει ως εξής: 

1. Συνιστάται στο Δήμο Σκύδρας του Νομού Πέλλας ενι- 

αία επιχείρηση ύδρευσης - αποχέτευσης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ 
ΣΚΥΔΡΑΣ» (άρθρο 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
Αριδαίας είναι Νομικό Πρόσωπο ιδιωτικού δικαίου κοινω¬ 
φελούς χαρακτήρα και διέπεται ως προς τη διοίκηση, ορ- 
γάνωση.εκτέλεση.λειτουργία και συντήρηση των έργων 
της αρμοδιότητάς της, καθώς και τις πηγές χρηματοδό¬ 
τησής της από τις διατάξεις 1069/80 «περί κινήτρων για 
την ίδρυση των επιχειρήσεων ύδρευσης και αποχέτευ¬ 
σης». Κατά λοιπά εφαρμόζονται οι διατάξεις του Π.Δ. 
410/95 και οι κανόνες της ιδιωτικής οικονομίας (άρθρο 1 
Ν. 1069/80). 

3. Έδρα της επιχείρησης είναι ο Δήμος Σκύδρας του 
Νομού Πέλλας (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η πρώ¬ 
ην διοικητική Περιφέρεια του Δήμου Σκύδρας. (άρθρο 1 
παρ. 3 Ν. 1069/80), πριν την εφαρμογή του Ν. 2539/97, 
σύμφωνα με τις διατάξεις του οποίου συνενώθηκαν στο 
Δήμο Σκύδρας και οι τέως Κ/τες Αρσενίου, Άσπρου, Δάφ¬ 
νης, Καλυβιών, Πετραίας και Ριζού. 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 21 Ν. 1069/80) και των σχετικών κανονι¬ 
σμών που έχουν ψηφισθεί σύμφωνα μ’ αυτές. 

Μέχρι την ψήφιση των κανονισμών αυτών εφαρμόζο¬ 
νται οι αντίστοιχοι κανονισμοί του Δήμου και σε περίπτω¬ 
ση που δεν υπάρχουν τέτοιοι κανονισμοί, οι σχετικές δια¬ 
τάξεις περί Δήμων και Κοινοτήτων. 

Άρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέστηκαν ή θα εκτελε- 
σθούν με βάση εγκεκριμένες μελέτες όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο (άρθρο 8 παρ. 1 Ν. 1069/80). 

Άρθρο 4 
Έσοδα 

Έσοδα της επιχείρησης είναι: 

α) Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης για μια δεκαε¬ 
τία από της 1 ης Ιανουάριου του επομένου από τη σύστα¬ 
ση της επιχείρησης έτους που υπολογίζεται σε ποσοστό 
80% επί της αξίας του νερού που καταναλώνεται (άρθρο 
10 παρ. 1 εδ. α' και 11 Ν. 1069/80). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ια' και 13 Ν. 1069/80). 

γ) Το τέλος σύνδεσης με το δίκτυο αποχέτευσης (άρ¬ 
θρο 10, παρ.1, εδ. γ' Ν. 1069/80.). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10, παρ.1, εδ. 
δ' και άρθρο 15 Ν. 1069/80). 


ε) Το τέλος σύνδεσης με το δίκτυο της ύδρευσης (άρ¬ 
θρο 10, παρ. 1, εδ. ε' Ν. 1069/80). 

στ) Το τέλος χρήσεως υπονόμων (άρθρο 10, παρ. 1, εδ. 
ζ'Ν. 1069/80). 

ζ) Η αξία ύδατος που καταναλώνεται (άρθρο 10, παρ. 1, 
εδ. ζ'Ν. 1069/80). 

η) Η εγγύηση χρήσεως του υδρομετρητή (άρθρο 10. 
παρ. 1, εδ. η' Ν. 1069/80). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10, παρ. 1, εδ.θ' Ν. 
1069/80). 

ι) Οι συνεισφορές τρίτων για την εκτέλεση έργων κατά 
προτεραιότητα έργων (άρθρο 10,παρ. 1 ,εδ.ι' Ν. 1069/80). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10, παρ. 1, εδαφ.ιβ' Ν. 1069/80). 

ιβ) Δάνεια, κληρονομιές, δωρεές και λοιπές επιχορηγή- 
σεις(άρθρο 10, παρ. 1, εδαφ. ιβ' Ν. 1069/80). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, όπως το άρ¬ 
θρο 28 τούτο τροποποιήθηκε με το άρθρο 6 παρ. 13 του 
Ν. 2307/95, καθώς και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που θα αποτελείται από επτά (7) μέλη τα οποία ορίζονται 
μαζί με τους αναπληρωτές τους, από το Δημοτικό Συμ¬ 
βούλιο. Από τα μέλη αυτά: 

α) Πέντε (5) αιρετοί εκπρόσωποι του Δήμου εκ των οποί¬ 
ων το ένα προέρχεται από τη μειοψηφία. Σε περίπτωση 
που η επιχείρηση απασχολεί περισσότερους από είκοσι 
(20) εργαζόμενους, μετέχει στο Διοικητικό Συμβούλιο και 
ένας εκπρόσωπός του, οπότε μειώνεται αντίστοιχα ο 
αριθμός των μελών που προβλέπει το εδάφιο αυτό. 

β) Ένα (1) είναι δημότης ή κάτοικος του Δήμου Σκύδρας 
που έχει πείρα ή γνώσεις σχετικές με το αντικείμενο της 
Επιχείρησης. 

γ) Ένα (1) είναι εκπρόσωπος Κοινωνικού φορέα της Πε¬ 
ριοχής (Αγροτικός Συνεταιρισμός Σκύδρας). 

Οι εκπρόσωποι των εργαζομένων και του Κοινωνικού 
Φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρο 
του (άρθρο 3 παρ. 1 του Ν. 1069/80), άρθρο 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο2παρ. 2της 25027/34 ΦΕΚ 
Β'/244 απόφ. Υπ. Εσωτερικών.). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος, εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Από την παρούσα απόφαση και εξ αιτίας της έκδοσης 
του Π.Δ. προκαλείται δαπάνη σε βάρος του προϋπολογι¬ 
σμού του Δήμου Σκύδρας ύψους 4.720.000 δρχ. για το 
τρέχον οικονομικό έτος για την οποία έχει εγγράφει πί¬ 
στωση στον Προϋπολογισμό του Δήμου στον Κ.Α 
212/212.4 και για τα έτη 2000, 2001,2002 και 2003 δαπά¬ 
νη 5.000.000 δρχ., 5.150.000, 5.350.000 δρχ. και 
5.600.000 δρχ. αντίστοιχα, για την οποία θα εγγράφει 

σχετική πίστωση στους κωδικούς των προϋπολογισμών 
των ετών 2000, 2001, 2002, και 2003. 

Αναπόσπαστο μέρος της παρούσας αποτελεί αντίγρα¬ 
φο πλήρους οικονομοτεχνικής μελέτης της υπό σύσταση 
επιχείρησης. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Έδεσσα, 5 Αυγούστου 1999 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 

- *- 

Αριθ. 7551 (3) 

Σύσταση Νομικού Προσώπου στο Δήμο Ροδίων Ν. 
Δωδ/σου με την επωνυμία «Δ' Δημοτικός Παιδικός 
Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του αρ. 1 του Ν. 2539/97. 

2) Τις όμοιες του άρ. 203 του Π.Δ. 410/95. 

3) Τις όμοιες του Ν. 2469/97. 

4) Την αριθμ.348/99 απόφαση του Δημοτικού Συμβουλί¬ 
ου Ρόδου. 

5) Τις όμοιες του Ν. 2503/1997, αποφασίζουμε: 

Άρθρο Ιο 

Συστήνεται στο Δήμο Ροδίων του Νομού Δωδεκανή- 
σου, ίδιο Νομικό Πρόσωπο δημοσίου δικαίου με το όνομα 
«Δ'Παιδικός Σταθμός Δήμου Ρόδου» (άρθρο 203του Π.Δ. 
410/1995). 

Άρθρο 2ο 
Σκοπός 

Σκοπός του Νομικού Προσώπου είναι: 

1. Η λειτουργία παιδικού σταθμού στο κτίριο που ανέ- 
γειρε ο Δήμος Ροδίων για τον σκοπό αυτό στη συνοικία 
«Ανάληψης». 

2. Η προώθηση προγραμμάτων στήριξης παιδιών προ- 
νηπιακής ηλικίας και των οικογενειών τους στην περιοχή 
της «Ανάληψης», μέσα από τη λειτουργία και τις δραστη¬ 
ριότητες του παιδικού σταθμού. 

3. Η προώθηση της επικοινωνίας και της συνεργασίας 
με φορείς και υπηρεσίες που ασκούν κοινωνικό έργο, στα 
πλαίσια των σκοπών και επιδιώξεων του παιδικού σταθ¬ 
μού. 

Άρθρο 3ο 

Το Νομικό Πρόσωπο επιδιώκει την εξυπηρέτηση του 
σκοπού του με τα εξής μέσα: 

α) Με την ίδρυση υπηρεσιών του παιδικού σταθμού που 
θα στελεχωθούν και θα λειτουργούν ορθολογικά σε κάθε 
επίπεδο. 

β) Με την κατάρτιση και εκτέλεση εκπαιδευτικών και κοι¬ 
νωνικών προγραμμάτων. 

γ) Με τη συνεργασία με κρατικούς και ιδιωτικούς φο¬ 
ρείς, άλλους ΟΤΑ ευρωπαϊκούς και διεθνείς οργανι¬ 
σμούς, για τη μελέτη, χρηματοδότηση και εκτέλεση προ¬ 
γραμμάτων στα παραπάνω πλαίσια. 

δ) Με την προμήθεια σύγχρονου εξοπλισμού και τη δη¬ 
μιουργία και ενίσχυση των απαιτουμένων υποδομών. 

ε) Με την επιμόρφωση και εκπαίδευση του προσωπικού. 


στ) Με τη σύσταση επί μέρους επιτροπών, συγκροτού¬ 
μενων από εκπροσώπους φορέων και από πρόσωπα με ει¬ 
δικές ανάγκες και εμπειρία, που θα επεξεργάζονται, ειση- 
γούνται και γνωματεύουν προς το Διοικητικό Συμβούλιο. 

ζ) Με τη δημιουργία κάθε μορφής δραστηριότητας που 
στοχεύει στην προώθηση των σκοπών του Νομικού Προ¬ 
σώπου. 

Άρθρο 4ο 

Πρόεδρος του Διοικητικού Συμβουλίου είναι ο Δήμαρ¬ 
χος ή ο Δημοτικός Σύμβουλος που ορίζεται απ’ αυτόν. 

Το Διοικητικό Συμβούλιο εκλέγει από τα μέλη του τον 
Αντιπρόεδρο. 

Η θητεία των μελών του Διοικητικού Συμβουλίου, είναι 
διετής και λήγει πάντοτε με την εγκατάσταση του νέου 
Δ.Σ. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Άρθρο 5ο 

Πόροι του Νομικού Προσώπου είναι: 

α) Η ετήσια επιχορήγηση του Δήμου Ρόδου εκ δρχ. 
15.000.000 αναπροσαρμοζόμενη ετησίως. 

β) Τυχούσες επιχορηγήσεις και επιδοτήσεις από το 
Κράτος, την Ευρωπαϊκή Ένωση κρατικούς και διεθνείς 
οργανισμούς. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από παρεχόμενες υπηρεσίες. 

ε) Πρόσοδοι από την περιουσία του καθώς και από την 
περιουσία του Δήμου Ρόδου που η χρήση της θα εκχωρη¬ 
θεί. 

Άρθρο 6ο 

Όλη η σημερινή κινητή περιουσία (εξοπλισμός, εργα¬ 
λεία κ.λπ.) του Παιδικού Σταθμού που ανήκει στο Δήμο 
Ρόδου εκχωρείται στο Νομικό Πρόσωπο. 

Άρθρο 7ο 

Οι διατάξεις του Κώδικα Δήμων και Κοινοτήτων που 
αφορούν τα δημοτικά νομικά πρόσωπα (άρθρο 203 Π.Δ. 
410/95) εφαρμόζονται για τη διοίκηση και διαχείριση του 
Νομικού προσώπου, την λειτουργία του Διοικητικού Συμ¬ 
βουλίου και την εποπτεία, τους πόρους και εν γένειτην οι¬ 
κονομική και διοικητική λειτουργία του Νομικού Προσώ¬ 
που. 

Άρθρο 8ο 

Οι υπηρεσίες του Νομικού προσώπου και ο κανονισμός 
αυτών θα προβλέπονται στον Οργανισμό Εσωτερικής 
Υπηρεσίας που νομότυπα θα εγκριθεί και θα ισχύσει. 

Άρθρο 9ο 

Έδρα του Νομικού Προσώπου είναι ο Παιδικός Σταθ¬ 
μός του Δήμου Ροδίων στην περιοχή της «Ανάληψης». 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Ρόδου 
ύψους 15.000.000 δρχ., για το τρέχον έτος 1999 και για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ρόδου, ύψους 15.000.000 
δρχ. με στοιχεία Κ.Α. 212 9 ξ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 22 Ιουλίου 1999 

Με εντολή Γεν. Γραμματέα Περιφέρειας 

Ο Διευθυντής 
Ρ. ΡΙΖΟΠΟΥΛΟΣ 

-Φ- 

Αριθ. οικ. 3705 (4) 

Χορήγηση άδειας άσκησης επαγγέλματος Κοινωνικού 
Λειτουργού στη Μάνθου Παναγιώτα. 

Ο ΝΟΜΑΡΧΗΣ ΛΑΡΙΣΑΣ 

Με την 3505/16.8.1999 απόφαση του Νομάρχη Λάρι¬ 
σας, που εκδόθηκε σύμφωνα με τις διατάξεις του Ν.Δ. 
4018/1959, του άρθρου 24 του Ν. 12/1975, του άρθρου 19 
του Ν. 1763/1988, του Π.Δ. 23/1992 και του Π.Δ. 93/1993, 
χορηγήθηκε στη Μάνθου Παναγιώτα του Γεωργίου άδεια 
άσκησης επαγγέλματος Κοινωνικού Λειτουργού, για να 
παρέχει τις υπηρεσίες της στα πλαίσια οργανωμένων Κοι¬ 
νωνικών Υπηρεσιών του Δημοσίου και Ιδιωτικού Τομέα. 

Ο Νομάρχης 
I. ΦΛΩΡΟΣ 

-Φ- 

Αριθ. 3011 (5) 

Μερική ανάκληση της 22804/83 απόφασης Νομάρχη 
Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις των άρθρων 1 και 5 του Ν. 3200/55 «πε¬ 
ρί διοικητικής αποκεντρώσεως» όπως συμπληρώθηκαν 
με τις διατάξεις των άρθρων 1 και 4 του Ν.Δ. 532/70 «περί 
συμπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών 
αρχών διανομαρχιακού επιπέδου αρμοδιοτήτων επί θε¬ 
μάτων του Υπουργείου Γεωργίας», όπως αυτό τροποποι¬ 
ήθηκε με το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας επί θε¬ 
μάτων Γεωργίας Συμβουλίων». 

4) Τις διατάξεις του Ν. 2218/94 Ίδρυση Νομαρχιακής 
Αυτοδιοίκησης, Τροποποίηση διατάξεων για την πρωτο¬ 
βάθμια Αυτοδιοίκηση και την Περιφέρεια και άλλες δια¬ 


τάξεις (ΦΕΚ Α' 90/94) όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β' 367/4.5.97). 

6) Τις διατάξεις του άρθρου 10, παρ. 8 του Ν. 2503/97 
(ΦΕΚ Α' 107/30.5.97) περί μεταβίβασης αρμοδιοτήτων επί 
πράξεων προβλεπομένων από την Αγροτική νομοθεσία 
στα όργανα της Νομαρχιακής Αυτοδιοίκησης. 

7) Τηνυπ’ αριθ. 3398/22.7.97 απόφασή μας με την οποία 
παρέχεται στον προϊστάμενο του Τμήματος Εποικισμού - 
Αναδασμού, η εξουσία υπογραφής σε ορισμένα από τα 
αντικείμενά μας. 

8) Την αριθμ. 22804/83 απόφασή μας, με την οποία με¬ 
ταβιβάστηκαν κατά πλήρη κυριότητα και νομή στην Κοι¬ 
νότητα Αλιστράτης (νυν Δήμος Αλιστράτης) οι κοινόχρη¬ 
στες εκτάσεις του αγροκτήματος Αλιστράτης μεταξύ δε 
αυτών και τα αριθμ. 62477 χέρσα κοινά τεμάχια. 

9) Την αριθμ. 114/74 απόφαση της Επιτροπής Απαλλο¬ 
τριώσεων Σερρών, που έγινε αποδεκτή από το Ελληνικό 
Δημόσιο, όπως αυτό προκύπτει από το αριθμ. 2581/90 
πρακτικό του Νομικού Συμβουλίου του Κράτους, με την 
οποία αναγνωρίστηκε κύριος των αριθμ. 6298 και 8477 
εκτός των άλλων, εκτάσεως αντίστοιχα 2.500 μ.τ. εκ του 
συνολικού εμβαδού των 6875 μ.τ. του πρώτου και 3375 
μ.τ. του δευτέρου, ο Βούλτσιος Κων/νος του Νικολάου, 
αποφασίζουμε: 

Ανακαλούμε μερικώς την αριθμ. 22804/83 απόφασή 
μας και μόνον ως προς την διάταξη αυτής, που αφορά την 
μεταβίβαση της κυριότητας των αριθμ. 6298 και 8477 τε¬ 
μαχίων χέρσων κοινών εκτάσεων του πρώτου 2.500 μ.τ. 
(εκ του συνολικού 6875 μ.τ.) και 3375 μ.τ. εκ του δευτέ¬ 
ρου, του Αγροκτήματος Αλιστράτης, καθόσον επί των 
εκτάσεων αυτών αναγνωρίσθηκε κύριος ο Βούλτσιος 
Κων/νος του Νικολάου, σύμφωνα με την αριθμ. 114/74 
απόφαση της Επιτροπής Απαλλοτριώσεων Σερρών, η 
οποία κατόπιν αποδοχής της από το Ελληνικό Δημόσιο 
κατέστη τελεσίδικος. 

Η δημοσίευση της απόφασης στην Εφημερίδα της Κυ¬ 
βερνήσεως γίνεται σύμφωνα με την παρ. 4, του άρθρου 
164 του Αγροτικού Κώδικα και από τις διατάξεις αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού. 

Σέρρες, 20 Αυγούστου 1999 

Με εντολή Νομάρχη 
Ο Προϊστάμενος του Τμήματος 
Επικοισμού - Αναδασμού κ.α.α. 

ΧΑΡ. ΤΣΟΥΛΗ 




22636 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΠ * 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.θΙ.ςτ 
6-ιτΐ3ίΙ: ηναε @ βΐ.ςτ 

ΡΑΧ 52 34 312 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

ΘΕΣΣΑΛΟΝΙΚΗ 


5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 


5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 5248 141 

Κορίνθου 327 -Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 

ΚΟΜΟΤΗΝΗ 


αποστολή Φ.Ε.Κ. 5248 320 

Δημοκρατίας 1 Τ.Κ. 691 00 

(0531) 22 858 


ΛΑΡΙΣΑ 



Διοικητήριο Τ.Κ. 411 10 

(041) 597449 


ΚΕΡΚΥΡΑ 



Σαμαρά 13 Τ.Κ. 491 00 

(0661)89 127/89 120 


ΗΡΑΚΛΕΙΟ 



Πλ. Ελευθερίας 1, Τ.Κ. 711 10 

(081) 396 223 


ΛΕΣΒΟΣ 



Πλ. Κωνσταντινουπόλεως Τ.Κ. 811 00 Μυτιλήνη | 



(0251) 46 888/47 533 

ΤΙΜΗ ΦΥΛΛΩΝ ' Μέ *Ρ ι 8 σελίδε Ρ 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ π ό β σε λ(5ες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 >■ 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 ·· 

750 >* 

Δ' (Απαλλοτριώσεις, πολεοδομία κ.λπ.) 

70.000 ·> 

3.500 » 

Αναπτυξιακών Πράξεων (Τ.Α.Π.Σ.) 

30.000 ·> 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 >> 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 >> 

Προκηρύξεων Α. Σ. Ε. Π. 

10.000 >· 

500 » 

Ανωνύμων Εταιρειών & Ε.Π.Ε. 

250,000 » 

12,500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ 

12.500 ■■ 



(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






